CELEX: 52020DP0132
Language: sk
Date: 2020-06-17 00:00:00
Title: Rozhodnutie Európskeho parlamentu zo 17. júna 2020 o žiadosti o zbavenie Gunnara Becka imunity (2019/2154(IMM))

8.9.2021   
            
            
               SK
            
            
               Úradný vestník Európskej únie
            
            
               C 362/141
            
         
      P9_TA(2020)0132
      Žiadosť o zbavenie Gunnara Becka imunity
      Rozhodnutie Európskeho parlamentu zo 17. júna 2020 o žiadosti o zbavenie Gunnara Becka imunity (2019/2154(IMM))
      (2021/C 362/15)
      
         Európsky parlament,
      
      
                  —
               
               
                  so zreteľom na žiadosť o zbavenie Gunnara Becka imunity, ktorú 29. októbra 2019 podalo Nemecké spolkové ministerstvo spravodlivosti a ochrany spotrebiteľa v súvislosti s trestným konaním č. 80 AR 137/19 a ktorá bola oznámená na plenárnej schôdzi 25. novembra 2019,
               
            
                  —
               
               
                  po vypočutí Gunnara Becka v súlade s článkom 9 ods. 6 rokovacieho poriadku,
               
            
                  —
               
               
                  so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu z 20. septembra 1976 o všeobecných a priamych voľbách poslancov Európskeho parlamentu,
               
            
                  —
               
               
                  so zreteľom na rozsudky Súdneho dvora Európskej únie z 21. októbra 2008, 19. marca 2010, 6. septembra 2011, 17. januára 2013 a 30. apríla 2019 (1),
               
            
                  —
               
               
                  so zreteľom na článok 46 Ústavy Nemeckej spolkovej republiky,
               
            
                  —
               
               
                  so zreteľom na článok 5 ods. 2, článok 6 ods. 1 a článok 9 rokovacieho poriadku,
               
            
                  —
               
               
                  so zreteľom na správu Výboru pre právne veci (A9-0036/2020),
               
            
                  A.
               
               
                  keďže generálny prokurátor v Düsseldorfe požiadal o zbavenie poslanca Európskeho parlamentu Gunnara Becka imunity v súvislosti s možným vyšetrovaním údajného zneužitia titulov, trestného činu, ktorý je stanovený a postihnuteľný podľa oddielu 132a ods. 1) bodu 1) nemeckého trestného zákonníka;
               
            
                  B.
               
               
                  keďže vyšetrovanie sa netýka názorov vyjadrených alebo hlasov odovzdaných Gunnarom Beckom pri výkone jeho funkcie v súlade s článkom 8 Protokolu č. 7 o výsadách a imunitách Európskej únie;
               
            
                  C.
               
               
                  keďže podľa článku 9 Protokolu č. 7 o výsadách a imunitách Európskej únie požívajú poslanci Európskeho parlamentu na území svojho vlastného štátu imunity priznané členom parlamentu daného štátu;
               
            
                  D.
               
               
                  keďže na hlasovacích lístkoch pre voľbu poslancov Európskeho parlamentu z 26. mája 2019 bol Gunnar Beck uvedený ako „Prof. Dr. Gunnar Beck, Hochschuldozent [univerzitný profesor], Barrister-at-Law für EU-Recht splnomocnený zástupca [pre právo EÚ], Neuss (NW)“; keďže v roku 1996 Gunnar Beck získal doktorát filozofie v Oxforde vo Veľkej Británii, zatiaľ čo v Nemecku nezískal ani titul profesora ani doktora; keďže pred ustanovujúcou schôdzou Európskeho parlamentu prokuratúra v Düsseldorfe začala vyšetrovanie na základe tlačových správ a trestných sťažností na údajné zneužitie titulu podľa oddielu 132a ods. 1) bodu 1) nemeckého trestného zákonníka; keďže krátko po 5. júli 2019 a pravdepodobne 9. júla 2019 sa vyšetrovanie pozastavilo v dôsledku zvolenia Gunnara Becka do Európskeho parlamentu; keďže generálny prokurátor v Düsseldorfe postúpil 4. septembra 2019 žiadosť o zbavenie Gunnara Becka imunity na Nemecké spolkové ministerstvo spravodlivosti a ochrany spotrebiteľa s cieľom opätovne začať vyšetrovanie podozrenia zo zneužitia titulu podľa oddielu 132a ods. 1) bodu 1) nemeckého trestného zákonníka;
               
            
                  E.
               
               
                  keďže podľa článku 9 ods. 8 rokovacieho poriadku Výbor pre právne veci sa za žiadnych okolností nevyslovuje o vine či nevine poslanca alebo o tom, či názory alebo činy pripisované poslancovi odôvodňujú trestné stíhanie, a to ani v prípade, ak výbor pri posudzovaní žiadosti nadobudol podrobnú znalosť skutkových okolností prípadu;
               
            
                  F.
               
               
                  keďže v súlade s článkom 5 ods. 2 rokovacieho poriadku nie je poslanecká imunita osobnou výsadou poslanca, ale zárukou nezávislosti Európskeho parlamentu ako celku a jeho poslancov;
               
            
                  G.
               
               
                  keďže cieľom poslaneckej imunity je chrániť Európsky parlament a jeho členov pred súdnym konaním týkajúcim sa činností súvisiacich s výkonom poslaneckého mandátu a činností, ktoré sú od výkonu tohto mandátu neoddeliteľné;
               
            
                  H.
               
               
                  keďže v tomto prípade Európsky parlament nenašiel žiadny dôkaz fumus persecutionis, t. j. skutkové okolnosti, ktoré naznačujú, že zámerom súdneho konania môže byť poškodenie politickej činnosti poslanca, a teda Európskeho parlamentu;
               
            
               
                  1.
               
               
                  rozhodol zbaviť Gunnara Becka imunity;
               
            
               
                  2.
               
               
                  poveruje svojho predsedu, aby ihneď postúpil toto rozhodnutie a správu gestorského výboru nemeckým orgánom a Gunnarovi Beckovi.
               
            
         (1)  Rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23; rozsudok Všeobecného súdu z 30. apríla 2019, Briois/Parlament, T-214/18, ECLI:EÚ:T:2019:266.